Budžeta un finanšu (nodokļu) komisija

Likumprojekts (steidzams) otrajam lasījumam

**Grozījumi Čeku loterijas likumā**

**(Nr. 808/Lp13)**

|  |  |  |  |  |  |
| --- | --- | --- | --- | --- | --- |
| **Spēkā esošā redakcija** | **Pirmā lasījuma redakcija** | **Nr.** | **Priekšlikumi**  **(8)** | **Ministru kabineta atzinums** | **Komisijas atzinums** |
|  | Izdarīt Čeku loterijas likumā (Latvijas Vēstnesis, 2018, 225. nr.) šādus grozījumus: |  |  |  |  |
| **1. pants. Likumā lietotie termini**  Likumā ir lietoti šādi termini:  1) **čeks** — Latvijā reģistrēta nodokļu maksātāja atbilstoši normatīvajiem aktiem par nodokļu un citu maksājumu reģistrēšanas elektroniskajām ierīcēm un iekārtām sagatavots un preces iegādi vai pakalpojuma saņemšanu apliecinošs kases čeks, Valsts ieņēmumu dienestā reģistrēta kvīts, Valsts ieņēmumu dienestā reģistrēta biļete vai cits dokuments, kas nav avansa maksājuma apstiprinājums un ko persona, kura vēlas piedalīties čeku loterijā, reģistrē čeku loterijas tīmekļvietnē *cekuloterija.lv* (turpmāk — čeku loterijas tīmekļvietne); | 1.  1. pantā:  papildināt 1. punktu pēc vārdiem "Valsts ieņēmumu dienestā reģistrēta kvīts" ar vārdiem "maksāšanai izsniegts dokuments (rēķins) par preci vai pakalpojumu, kas samaksāts, izmantojot bankas pārskaitījumu"; |  |  |  |  |
|  | papildināt pantu ar 13. un 14. punktu šādā redakcijā:  "13) **nozares čeks** – reģistrēts čeks, ko izsniedzis nodokļu maksātājs, kura pamatdarbības veids saskaņā ar NACE kodu atbilst nozarei, kuru Valsts ieņēmumu dienests izvēlas, ņemot vērā valsts nodokļu nomaksas veicināšanas prioritātes; | **1** | **Juridiskais birojs**  Izteikt 1. panta 13. punktu (likumprojekta 1. pants) kā 1. panta 8.1 punktu. |  |  |
|  | 14) **tematiskais ceturksnis** – gada ceturksnis, kura laikā reģistrē konkrētas nozares čekus." | **2** | **Juridiskais birojs**  Izteikt 1. panta 14. punktu (likumprojekta 1. pants) kā 1. panta 13. punktu. |  |  |
| **3. pants. Čeku loterijas organizētāja un izložu rezultātu publiskotāja pienākumi**  (1) Valsts ieņēmumu dienests, organizējot čeku loteriju: | 2. Papildināt 3. panta pirmo daļu ar 16. punktu šādā redakcijā:  "16) vienu mēnesi pirms tematiskā ceturkšņa sākuma čeku loterijas tīmekļvietnē publicē nozares, kurām atbilst nozares čeki." | **3** | **Juridiskais birojs**  Izteikt 3. panta pirmās daļas 16. punktu (likumprojekta 2. pants) kā 3. panta pirmās daļas 4.1  punktu. |  |  |
| **6. pants. Čeku loterijas organizēšanas un čeku reģistrācijas kārtība**  (7) Spēlētājs, reģistrējot čeku loterijas tīmekļvietnē šā likuma nosacījumiem atbilstošus čekus, reģistrācijas veidlapā norāda, vai čeks izdots par iegādātu preci vai par sniegtu pakalpojumu, kā arī sava mobilā tālruņa numuru, unikālo kases aparāta, hibrīda kases aparāta, kases sistēmas, specializētās ierīces vai iekārtas numuru, čeka numuru, čeka datumu, čeka summu, nodokļu maksātāja reģistrācijas kodu. Reģistrējot čeku, spēlētājs veic atzīmi par piekrišanu piedalīties izlozē, kurā ir iespēja laimēt papildu balvas. | 3.  6. pantā:  izteikt septīto daļu šādā redakcijā:  "(7) Spēlētājs, reģistrējot čeku loterijas tīmekļvietnē šā likuma nosacījumiem atbilstošus čekus, reģistrācijas veidlapā norāda sava mobilā tālruņa numuru, unikālo kases aparāta, hibrīda kases aparāta, kases sistēmas, specializētās ierīces vai iekārtas numuru, čeka numuru, čeka datumu, čeka summu, nodokļu maksātāja reģistrācijas kodu un, ja reģistrē rēķinu, veic atzīmi par rēķina samaksu ar bankas pārskaitījumu. Reģistrējot čeku, spēlētājs veic atzīmi par piekrišanu piedalīties izlozē, kurā ir iespēja laimēt papildu balvas."; |  |  |  |  |
| (9) Mēneša izlozē var laimēt vienu naudas balvu 10 000 *euro* vērtībā, trīs naudas balvas 5000 *euro* vērtībā un 50 naudas balvas 100 *euro* vērtībā. | izteikt devīto daļu šādā redakcijā:  "(9) Mēneša izlozē var laimēt vienu naudas balvu 10 000 *euro* vērtībā, trīs naudas balvas 5000 *euro* vērtībā, trīs naudas balvas 500 *euro* vērtībā un 35 naudas balvas 100 *euro* vērtībā.";  papildināt pantu ar 9.1, 9.2 un 9.3daļu šādā redakcijā:  "(91) Mēneša balvas 10 000 *euro* vērtībā, 5000 *euro* vērtībā un 100 *euro* vērtībā izlozē nepiedalās nozares čeki.  (92) Mēneša balvas 500 *euro* vērtībā izlozē piedalās tikai nozares čeki.  (93) Mēneša balvas 10 000 *euro* vērtībā, 5000 *euro* vērtībā un 100 *euro* vērtībā izlozē pēc šāda principa:  1) 70 % laimējušo čeku izlozē no loterijā reģistrētajiem čekiem, kurus izsniedzis Latvijā reģistrēts nodokļu maksātājs, kura pamatdarbības veids (saskaņā ar informāciju, ko nodokļu maksātājs sniedzis Valsts ieņēmumu dienestam par uzņēmuma pamatdarbības veidu) ir saistīts ar pakalpojumu sniegšanu atbilstoši Valsts ieņēmumu dienesta pieņemtajai klasifikācijai;  2) 30 % laimējušo čeku izlozē no loterijā reģistrētajiem čekiem, kurus izsniedzis Latvijā reģistrēts nodokļu maksātājs, kura pamatdarbības veids (saskaņā ar informāciju, ko nodokļu maksātājs sniedzis Valsts ieņēmumu dienestam par uzņēmuma pamatdarbības veidu) ir saistīts ar preču ražošanu vai tirdzniecību atbilstoši Valsts ieņēmumu dienesta pieņemtajai klasifikācijai."; | **4** | **Juridiskais birojs**  Izteikt 6. panta devīto, 9.1, 9.2 un 9.3 daļu (likumprojekta 3. pants) kā 6. panta devīto un 9.1 daļu šādā redakcijā:  “(9) Mēneša izlozē, kurā nepiedalās nozares čeki, var laimēt vienu naudas balvu 10 000 *euro* vērtībā, trīs naudas balvas 5000 *euro* vērtībā un 35 naudas balvas 100 *euro* vērtībā. Šīs mēneša balvas izlozē pēc šāda principa:  1) 70 % laimējušo čeku izlozē no loterijā reģistrētajiem čekiem, kurus izsniedzis Latvijā reģistrēts nodokļu maksātājs, kura Valsts ieņēmumu dienestam norādītais pamatdarbības veids ir saistīts ar pakalpojumu sniegšanu atbilstoši Valsts ieņēmumu dienesta izmantotajai klasifikācijai;  2) 30 % laimējušo čeku izlozē no loterijā reģistrētajiem čekiem, kurus izsniedzis Latvijā reģistrēts nodokļu maksātājs, kura Valsts ieņēmumu dienestam norādītais pamatdarbības veids ir saistīts ar preču ražošanu vai tirdzniecību atbilstoši Valsts ieņēmumu dienesta izmantotajai klasifikācijai.  (91) Mēneša izlozē, kurā piedalās tikai nozares čeki, var laimēt trīs naudas balvas 500 *euro* vērtībā.”. |  |  |
| (10) Spēlētājs, kura reģistrētais čeks ir izlozēts un virzīts gada izlozei, 14 dienu laikā no mēneša izlozes rezultātu publicēšanas dienas piesakās gada izlozei, par to informējot Valsts ieņēmumu dienestu vienā no šādiem veidiem:  1) ierodoties Valsts ieņēmumu dienesta klientu apkalpošanas centrā un uzrādot laimējušā čeka oriģinālu;  2) izmantojot Valsts ieņēmumu dienesta elektroniskās deklarēšanas sistēmu un iesniedzot tajā gada izlozei virzīto čeku skenētā veidā. | izteikt desmitās daļas 1. un 2. punktu šādā redakcijā:  "1) ierodoties Valsts ieņēmumu dienesta klientu apkalpošanas centrā un uzrādot gada izlozei virzītā čeka oriģinālu, bet, ja gada izlozei virzīts rēķins, – arī dokumentu (papīra formā), kas apliecina rēķina samaksu ar bankas pārskaitījumu;  2) izmantojot Valsts ieņēmumu dienesta elektroniskās deklarēšanas sistēmu un iesniedzot tajā gada izlozei virzīto čeku skenētā veidā, bet, ja gada izlozei virzīts rēķins, – arī dokumentu (elektroniskā formā), kas apliecina rēķina samaksu ar bankas pārskaitījumu." | **5** | **Juridiskais birojs**  Izteikt 6. panta desmitās daļas 1. un 2. punktu (likumprojekta 3. pants) šādā redakcijā:  “1) ierodoties Valsts ieņēmumu dienesta klientu apkalpošanas centrā un uzrādot gada izlozei virzītā čeka oriģinālu, bet, ja gada izlozei virzītais čeks ir rēķins, – kopā ar to arī dokumentu (papīra formā), kas apliecina rēķina samaksu ar bankas pārskaitījumu;  2) izmantojot Valsts ieņēmumu dienesta elektroniskās deklarēšanas sistēmu un iesniedzot tajā gada izlozei virzīto čeku skenētā veidā, bet, ja gada izlozei virzītais čeks ir rēķins, – kopā ar to arī dokumentu (elektroniskā formā), kas apliecina rēķina samaksu ar bankas pārskaitījumu.” |  |  |
| **8. pants. Naudas balvas un papildu balvas saņemšanas kārtība**  (1) Spēlētājs, kura reģistrētais čeks atzīts par laimējušo čeku, 30 dienu laikā no izlozes rezultātu publicēšanas dienas piesakās naudas balvas vai papildu balvas saņemšanai vienā no šādiem veidiem:  1) ierodoties Valsts ieņēmumu dienesta klientu apkalpošanas centrā un uzrādot laimējušā čeka oriģinālu;  2) izmantojot Valsts ieņēmumu dienesta elektroniskās deklarēšanas sistēmu un iesniedzot tajā laimējušo čeku skenētā veidā. | 4. Izteikt 8. panta pirmās daļas 1. un 2. punktu šādā redakcijā:  "1) ierodoties Valsts ieņēmumu dienesta klientu apkalpošanas centrā un uzrādot laimējušā čeka oriģinālu, bet, ja laimējis rēķins, – arī dokumentu (papīra formā), kas apliecina rēķina samaksu ar bankas pārskaitījumu;  2) izmantojot Valsts ieņēmumu dienesta elektroniskās deklarēšanas sistēmu un iesniedzot tajā laimējušo čeku skenētā veidā, bet, ja laimējis rēķins, – arī dokumentu (elektroniskā formā), kas apliecina rēķina samaksu ar bankas pārskaitījumu." | **6** | **Juridiskais birojs**  Izteikt 8. panta pirmās daļas 1. un 2. punktu (likumprojekta 4. pants) šādā redakcijā:  “1) ierodoties Valsts ieņēmumu dienesta klientu apkalpošanas centrā un uzrādot laimējušā čeka oriģinālu, bet, ja laimējušais čeks ir rēķins, – kopā ar to arī dokumentu (papīra formā), kas apliecina rēķina samaksu ar bankas pārskaitījumu;  2) izmantojot Valsts ieņēmumu dienesta elektroniskās deklarēšanas sistēmu un iesniedzot tajā laimējušo čeku skenētā veidā, bet, ja laimējušais čeks ir rēķins, – kopā ar to arī dokumentu (elektroniskā formā), kas apliecina rēķina samaksu ar bankas pārskaitījumu.” |  |  |
|  |  | **7** | **Deputāti D.Reizniece-Ozola, V.Valainis, G.Daudze, J.Dūklavs, J.Jalinska, M.Kučinskis, R.Bergmanis**  Papildināt likumprojektu ar 5.pantu šādā redakcijā:  “5. Papildus šā likuma 8. un 9.pantā minētajām balvām Ministru kabinets izveido balvu fondu atsevišķu Latvijas nozaru atbalstam un nosaka balvu piešķiršanas noteikumus. Ministru kabinets nosaka īpaši atbalstāmās nozares, balvu fondu kalendārajā mēnesī un gadā, kā arī balvu piešķiršanas principus.” |  |  |
| **Pārejas noteikumi**  1. Lai nodrošinātu čeku loterijas pakalpojuma sniegšanu no šā likuma spēkā stāšanās dienas, Valsts ieņēmumu dienests izsludina attiecīgu publisko iepirkumu nākamajā dienā pēc šā likuma izsludināšanas.  2. Padziļinātās sadarbības programmas dalībniekam ir tiesības nodrošināt papildu balvas čeku loterijas 2019. gada jūlija izlozei, pamatojoties uz līgumu, kas noslēgts ar Valsts ieņēmumu dienestu ne vēlāk kā līdz 2019. gada 14. jūnijam.  3. Valsts ieņēmumu dienests ne vēlāk kā līdz 2019. gada 21. jūnijam publicē čeku loterijas tīmekļvietnē tā Padziļinātās sadarbības programmas dalībnieka nosaukumu, ar kuru noslēgts līgums par papildu balvu piešķiršanu 2019. gada jūlija izlozes laimētājiem, reģistrācijas numuru, informāciju par papildu balvu veidu un skaitu.  4. 2020. gadā organizē čeku loterijas gada izlozi par periodā no 2019. gada 1. jūlija līdz 2019. gada 31. decembrim izdotajiem (čeka datums) čekiem.  5. Gada izlozē par 2019. gadu var laimēt vienu naudas balvu 10 000 *euro* vērtībā, četras naudas balvas 5000 *euro* vērtībā un piecas naudas balvas 1000 *euro* vērtībā. |  | **8** | **Deputāti D.Reizniece-Ozola, V.Valainis, G.Daudze, J.Dūklavs, J.Jalinska, M.Kučinskis, R.Bergmanis**  Papildināt likumprojektu ar 6.pantu šādā redakcijā:  6. Papildināt likuma pārejas noteikumus ar 6.punktu šādā redakcijā:  “6. Ministru kabinets izdod šā likuma 5.pantā minētos noteikumus līdz 2021.gada 1.februārim.” |  |  |
|  | Likums stājas spēkā 2021. gada 1. aprīlī. |  |  |  |  |